Stanley Donen
<s>Stanley Donen (Columbia, Južna Karolina, 13. travnja 1924. – 21. veljače 2019.), američki redatelj i koreograf.</s>

<s>Životopis 
Donen karijeru započinje kao plesač i koreograf.</s><s>Godine 1941. u suradnji sa Geneom Kellyjem koreografira kazališni mjuzikl Najbolja noga naprijed (engl.</s><s>Best Foot Forward).</s><s>Nakon višegodišnjeg koreografskog asistiranja (Djevojka s naslovnice, 1944.), Donen započinje redateljsku suradnju s Kellyjem na filmovima Diži sidra! (1945.) i Povedi me na baseball (1949.).</s><s>Priznanja ostvaruju najprije mjuziklom U grad! (1949.), a posebice filmom Pjevajmo na kiši (1952.).</s>

<s>Zbog privatnih nesuglasica Donen odlučuje raskinuti suradnju sa Kellyjem i okušati se u samostalnoj karijeri.</s><s>Već svojim prvim samostalnim uratkom Sedam nevjesta za sedmoricu braće (1954.), moderniziranoj i koreografiranoj inačici legende o otmici Sabinjanki pokazuje vlastite redateljske sposobnosti u koje se dotada često sumnjalo i pretpostavljalo Kellyju ili Vincenteu Minnelliju.</s><s>Iako se okušao i u drugim žanrovima poput trilera (Indiskrecija, 1958. i Šarada (1964.) i melodrame (Putovanje za dvoje, 1967. i Stubište 1969.), njegova se redateljska inovativnost najviše očitovala u mjuziklima Kraljevsko vjenčanje (1951.), Smiješno lice (1957.) i Film za groš (1978.).</s>

<s>Stilske karakteristike  
Djela Donenove i Kellyjeve suradnje odlikuje satiričnost i reciklažni karakter (primjerice u filmu Pjevajmo na kiši).</s><s>Filmski elementi karakteristični za Donenovo djelovanje čine montažne inovacije i poigravanje specijalnim efektima, kao i preplitanje elemenata različitih žanrova: slapsticka i mjuzikla u Pjevajmo na kiši, vesterna i mjuzikla u Sedam nevjesta za sedmoricu braće te komedije, melodrame i mjuzikla u Filmu za groš.</s>

<s>Nagrade i priznanja (izbor) 
 1995. – nagrada Billy Wilder
 1995. – nagrada Akira Kurosava
 1998. – nagrada Oscar za životno djelo
 1999. – nagrada Joseph Plateau za životno djelo
 2001. – nagrada Johnny Mercer
 2009. – nagrada Douglas Watt za životno djelo
 2011. – nagrada za životno djelo Izraelskoga filmskoga festivala</s>

<s>Literatura 
 Delamater, Jerome: Dance in the Hollywood Musical, Michigan: UMI Research Press, 1978.</s><s>Katz, Ephraim: The Film Encyclopedia (The Most Comprehensive Encyclopedia of World Cinema in a Single Volume), 2nd.</s><s>Ed., New York: Harper Perennial, 1994, str. 379.</s><s>Pajkić, Nebojša: Donen, Stanley, u: Peterlić, A. (ur.), Filmska enciklopedija, sv. 1, Zagreb: Jugoslavenski leksikografski zavod Miroslav Krleža, 1986, str. 315.
 (***): Donen, Stanley, u: Gilić, N. & Kragić, B. (ur.), Filmski leksikon, Zagreb: Leksikografski zavod Miroslav Krleža, 2003, str. 140-141, dostupno na: http://film.lzmk.hr/clanak.aspx?id=373 (pristup: 8. srpnja 2013.)</s>

<s>Izvori</s>

<s>Vanjske veze</s>

<s>IMDb: Stanley Donen 
 IBDB: Stanley Donen 
 Stephen M. Silverman, Dancing on the Ceiling: Stanley Donen and His Movies, Alfred A. Knopf: New York (1996), str. 4-5</s>

<s>Američki plesači
Američki koreografi
Američki filmski režiseri
Filmski koreografi
Biografije, New York</s>

